આઈસક્રીમ કોને ન ભાવે? અને તેના વિશે જાણવું પણ બધાને પસંદ હોય જ. જુદા-જુદા દેશોમાં ઘણા લોકોએ તેનો અવિષ્કાર કર્યો હોવાનો દાવો કર્યો છે પણ ‘અલ્મનાક ડૉટ કૉમ’ના રિપોર્ટ અનુસાર, પહેલીવાર સત્તાવાર રીતે ફિલાડેલ્ફિયાની નેન્સી એમ જ્હોનસને આજના દિવસે જ એટલે કે, 9 સપ્ટેમ્બર 1843ના રોજ આઈસક્રીમ બનાવનારા મશીન ‘આર્ટિફિશિયલ ફ્રીઝર’ની પેટેન્ટ કરાવી હતી. આ મશીનમાં એક ટબ, સિલિન્ડર, ડેશર અને ક્રેંક લગાવાયેલા હતા. જણાવી દઈએ કે, આજે પણ આઈસક્રીમ બનાવવા આવા જ મશીનનો ઉપયોગ કરવામાં આવે છે.